./data/phi0426/phi001/phi0426.phi001.perseus-lat1.xml
Anonymous
Cuius adventus inscius Caesar L  Cispium cum classe XXVII navium ad Thapsum versus in stationem praesidi gratia commeatus sui mittit itemque Q  Aquilam cum XIII navibus longis Hadrumetum eadem de causa praemittit  Cispius quo erat missus celeriter pervenit; Aquila tempestate iactatus promunturium superare non potuit atque angulum quendam tutum a tempestate nactus cum classe se longius a prospectu removit  Reliqua classis in salo ad Leptim egressis remigibus passimque in litore vagantibus, partim in oppidum victus sui mercandi gratia progressis, vacua a defensoribus stabat  Quibus rebus Varus ex perfuga cognitis occasionem nactus vigilia secunda Hadrumeto ex cothone egressus primo mane Leptim cum universa classe vectus navis onerarias, quae longius a portuin sal o stabant, vacuas a defensoribus 1 incendit et pentcres duas nullo repugnante cepit